GNOMEs dokumentationsprojekt
gnome-doc-list@gnome.org
Michael Hill
mdhillca@gmail.com 2015

This work is licensed under a Creative Commons Attribution-ShareAlike 3.0 Unported License.

For at opsætte de fleste kablede netværksforbindelser skal du blot sætte et netværkskabel i.
scootergrisen
2015-2016, 2019-2021
Alan Mortensen
2023

# Opret forbindelse til et kablet (ethernet) netværk

For at opsætte de fleste kablede netværksforbindelser skal du blot tilslutte et netværkskabel. Det kablede netværksikon (indstillinger) vises i toppanelet med tre prikker, mens forbindelsen oprettes. Prikkerne forsvinder, når du er tilsluttet.

Diagram over et ethernetkabel

Hvis dette ikke sker, skal du først og fremmest sikre dig, at dit netværkskabel er sat i. Den ene ende af kablet skal sættes i den rektangulære Ethernet-port (netværk) på din computer, og den anden ende skal sættes i en switch, router, netværksstik i væggen eller lignende (afhængig af den netværksopsætning du har). Ethernet-porten er ofte på siden af en bærbar computer eller tæt på toppen af bagsiden af en stationær computer. Nogle gange vil et lys ved siden af Ethernet-porten indikere, at den er tilsluttet og aktiv.

Du kan ikke tilslutte en computer direkte til en anden med et netværkskabel (i hvert fald ikke uden en ekstra opsætning). For at forbinde to computere skal du tilslutte dem begge til en netværkshub, router eller switch.

Hvis du stadig ikke er tilsluttet, understøtter dit netværk muligvis ikke automatisk opsætning (DHCP). I dette tilfælde bliver du nødt til at konfigurere det manuelt.