Шон Мек Кенс
shaunm@gnome.org
Мајкл Хил
mdhillca@gmail.com
Дејвид Кинг
amigadave@amigadave.com

This work is licensed under a Creative Commons Attribution-ShareAlike 3.0 Unported License.

Одредите када ће се користити минијатуре за датотеке.

# Поставке прегледа управника датотека

Управник датотека ствара минијатуре за преглед слика, симака, и текстуалних датотека. Минијатурни прегледи могу бити спори за велике датотеке или путем мреже, тако да можете одредити када ће бити коришћени претпрегледи. Кликните на дугме изборника у горњем десном углу прозора, изаберите Поставке а затим идите на одељак Учинковитост.

# Приказ сличица

По основи, сви прегледи се приказују за Само на овом рачунару, на вашем рачунару или на прикљученим спољним уређајима. Можете да поставите ову функцију на Све датотеке или Никада. Управник датотека може да разгледа датотеке на другим рачунарима преко локалне мреже или на интернету. Ако често разгледате датотеке на локалној мрежи, а мрежа има велики пропусни опсег, можда ћете пожелети да подесите опцију прегледа на Све датотеке.

# Број датотека у фасциклама

Ако прикажете величине датотека у колонама прегледа списком или у натписима иконица, фасцикле ће бити приказане са бројем садржаних датотека и фасцикли. Бројање ставки у фасцикли може бити споро, нарочито за велике фасцикле, или преко мреже.

Можете да укључите или да искључите ову могућност, или да је укључите само за датотеке на вашем рачунару и локалним спољним уређајима.