Gnomov projekat dokumentacije
gnome-doc-list@gnome.org
Da shvatite šta su to volumeni i particije i da koristite program za upravljanje njima.

This work is licensed under a Creative Commons Attribution-ShareAlike 3.0 Unported License.

# Upravljajte volumenima i particijama

Reč volumen se koristi da opiše skladišni uređaj, kao što je čvrsti disk. Takođe može da se odnosi na deo skladišta na tom uređaju, zato što možete da izdelite skladište na komade. Računar čini ova skladišta dostupnim na vašem sistemu datoteka putem procesa koji se naziva montiranje. Montirani volumeni mogu biti čvrsti diskovi, USB diskovi, Prepisivi DVD diskovi, SD kartice, i ostali mediji. Ako je volumen trenutno montiran, možete da čitate (i po mogućnosti da zapisujete) datoteke na njemu.

Često, montirani volumen se naziva particija, iako nisu neophodno iste stvari. „Particija“ se odnosi na fizičku oblast skladišta na pojedinačnom disk uređaju. Nakon što je particija montirana, o njoj se može govoriti kao o volumenu zato što možete da pristupite datotekama na njoj. Možete da mislite o volumenima kao o označenim, pristupačnim „ulazima skladišta“ do funkcionalnih „pozadinskih magacina“ particija i uređaja.

# Pogledajte i upravljajte volumenima i particijama koristeći upravnika diskova

Možete da proverite i da izmenite volumene skladišta vašeg računara sa upravnikom diska.

Otvorite pregled aktivnosti i pokrenite program Diskovi.

U spisku skladišnih uređaja na levoj strani, naći ćete čvrste diskove, CD/DVD uređaje, i ostale fizičke uređaje. Kliknite na uređaj koji želite da ispitate.

Desna površ obezbeđuje vidni prikaz volumena i particija prisutnih na izabranom uređaju. Takođe sadrži razne alate koji se koriste za upravljanje tim volumenima.

Budite oprezni: sa ovim pomagalima možete u potpunosti da obrišete podatke na vašem disku.

Vaš računar najverovatnije ima barem jednu primarnu particiju i jednu particiju pomoćne memorije. Particiju pomoćne memorije koristi operativni sistem za upravljanje memorijom, i retko kada biva montirana. Primarna particija sadrži vaš operativni sistem, programe, podešavanja, i lične datoteke. Ove datoteke mogu takođe biti raspoređene na više particija iz bezbednosti ili pogodnosti.

Jedna primarna particija mora da sadrži podatke koje vaš računar koristi za pokretanje, ili podizanje. Iz ovog razloga se ponekada zove particija za podizanje, ili volumen za podizanje. Da odredite da li se sa volumena vrši podizanje, izaberite particiju i pritisnite dugme izbornika na traci alata ispod spiska particija. Zatim, pritisnite Uredi particiju… i pogledajte njene zastavice. Spoljni mediji kao što su USB uređaji i CD diskovi mogu takođe da sadrže volumen za podizanje.