GNOME dokumentācijas projekts
gnome-doc-list@gnome.org
Saprotiet, kādi ir apjomi un nodalījumi, un izmantojiet disku utilītprogrammas, lai tos pārvaldītu.

This work is licensed under a Creative Commons Attribution-ShareAlike 3.0 Unported License.

# Pārvaldiet apjomus un nodalījumus

Vārds sējums tiek izmantots, lai aprakstītu glabāšanas ierīces, piemēram, cieto disku. Tas var arī attiekties uz daļu no atmiņas šajā ierīcē, jo jūs varat sadalīt atmiņu vairākos gabalos. Dators padara šo atmiņu pieejamu caur jūsu datņu sistēmu, šo procesu sauc par montēšana. Montēts sējums var būt cietais disks, USB ierīce, DVD-RW diski, SD atmiņas kartes un citi datu nesēji. Ja sējums pašlaik ir montēts, jūs tajā varat lasīt (un, iespējams, rakstīt) datnes.

Bieži montēts sējums tiek saukts par nodalījumu, lai gan tie ne vienmēr ir viens un tas pats. "Nodalījums" attiecas uz fizisko uzglabāšanas platību uz viena diska. Līdzko nodalījums ir uzmontēts, tas var tikt saukts par sējumu, jo caur to var piekļūt datnēm. Jūs varat iedomāties sējumus kā marķētus un pieejamus “veikala letes”, kas slēpj vajadzīgās “noliktavas” — nodalījumus un dziņus.

# Apskatiet un pārvaldiet sējumus un nodalījumus, izmantojot disku utilītprogrammas

Jūs varat pārbaudīt un modificēt datora krātuvju sējumus ar disku utilītprogrammām.

Atveriet Aktivitāšu apskatu un palaidiet Disku lietotni.

Krātuvju ierīču sarakstā pa kreisi jūs atradīsiet cietos diskus, CD/DVD iekārtas un citas fiziskās ierīces. Spiediet uz ierīces, kuru vēlaties pārbaudīt.

Labā rūts sniedz vizuālu sadalījumu sējumiem un nodalījumiem, kas atrodas izvēlētajā ierīcē. Tas ietver arī dažādus instrumentus, kurus var izmantot, lai pārvaldītu šos sējumi.

Esiet uzmanīgs: ar šīm utilītprogrammām ir iespējams pilnībā izdzēst datus no diska.

Jūsu datorā ir vismaz viens galvenais nodalījums un viens maiņvietas nodalījums. Maiņvietas nodalījumu izmanto operētājsistēmas atmiņas pārvaldībai un tas tiek reti montēts. Primārais nodalījums satur operētājsistēmu, programmas, iestatījumus un personīgās datnes. Šīs datnes var sadalīt arī starp vairākiem nodalījumiem drošības vai ērtības nolūkos.

Vienam primārajam nodalījumam ir jāietver informācija, ko dators izmanto, lai uzsāktu savu darbību jeb ielādētos. Šī iemesla dēļ to reizēm sauc par ielādes nodalījumu vai ielādes sējumu. Lai noteiktu, vai sējums ir palaižams, izvēlieties nodalījumu un spiediet izvēlnes pogu rīkjoslā zem nodalījumu saraksta. Tad spiediet Rediģēt nodalījumu… un apskatiet tā Karogus. Ārējie datu nesēji, piemēram, USB ierīces un CD diski, var saturēt arī ielādējamu sējumu.