Гномов пројекат документације
gnome-doc-list@gnome.org
Наталија Руз Лејва
nruz@alumnos.inf.utfsm.cl
Мајкл Хил
mdhillca@gmail.com
Шоба Тјаги
tyagishobha@gmail.com
Екатерина Герасимова
kittykat3756@gmail.com
Емануел Сизар
536429@mail.muni.cz

This work is licensed under a Creative Commons Attribution-ShareAlike 3.0 Unported License.

Измените резолуцију екрана и његово усмерење (ротацију).

# Измените резолуцију или окренутост екрана

Можете да измените колико ће велике (или са колико појединости) изгледати ствари на екрану мењајући резолуцију екрана. Можете да измените како ће ствари бити приказане (на пример, ако имате екран који можете да окренете) тако што ћете изменити ротацију.

Отворите преглед Активности и почните да куцате Екрани.

Кликните Екрани да отворите панел.

Ако имате више екрана а нису клонирани, можете имати различита подешавања за сваки екран. Изаберите екран у области за преглед.

Изаберите окренутост, резолуцију или сразмеру и стопу освежавања.

Кликните Примени. Нова подешавања ће бити примењена у року од 20 секунди пре враћања на претходно стање. На тај начин, ако не можете да видите ништа са новим подешавањима, ваша стара подешавања ће бити враћена. Ако сте задовољни новим подешавањима, кликните Задржи подешавања.

# Окренутост

На неким уређајима, можете физички да заокренете екран на било коју страну. Кликните Окренутост на панелу и изаберите Обична, Лево, Десно, или Изврнуто.

Ако ваш уређај сам окреће екран, можете закључати тренутну окренутост користећи дугме закључај окренутост на дну изборника система. Да откључате, притисните дугме откључај окренутост

# Резолуција

Резолуција представља број пиксела (тачака на екрану) који могу бити приказани у сваком правцу. Свака резолуција има однос размере, однос ширине наспрам висине. Широки екрани користе однос размере 16:9, док старији традиционални користе 4:3. Ако изаберете резолуцију која не одговара односу размере вашег екрана, при дну и на врху екрана ће бити приказане црне траке како би се избегло изобличавање.

Можете да изаберете резолуцију коју желите из падајућег списка Резолуција. Ако изаберете неку која не одговара вашем екрану исти може изгледати нејасно или тачкасто.

# Изворна резолуција

Изворна резолуција екрана преносног рачунара или ЛЦД монитора је она која изгледа најбоље: пиксели видео сигнала ће се поравнати тачно са пикселима на екрану. Када се од екрана тражи да прикаже друге резолуције, утапање је неопходно за представљање пиксела, што ће довести до губитка квалитета слике.

# Учесталост освежавања

Учесталост освежавања је број који показује колико се пута у секунди слика екрана исцрта или освежи.

## Променљива стопа освежавања (VRR)

За течније приказивање и за оптимизацију потрошње напајања можете да усагласите стопу освежавања монитора са излазним садржајем.

VRR се разликује од Adaptive V-Sync-а (касније V-Sync), који динамички окида V-Sync на основу стопе кадра.

## Жељена учесталост освежавања

Наведите ваш жељени степен освежавања да одржите најбољи визуелни квалитет.

# Сразмера

Поставка сразмере повећава величину објеката приказаних на екрану како би одговарала густини вашег екрана, олакшавајући њихово читање. Изаберите 100% или 200%.