Suradnici wiki dokumentacije za Ubuntu
Phil Bull
philbull@gmail.com

This work is licensed under a Creative Commons Attribution-ShareAlike 3.0 Unported License.

Pojedini upravljački programi uređaja ne rade dobro s određenim bežičnim karticama, stoga trebate pronaći bolje upravljačke programe.

# Rješavanje problema bežične mreže

Pobrinite se da su instalirani upravljački programi koji rade

U ovom koraku provjerite možete li nabaviti upravljačke programe koji rade za svoj bežični uređaj. Upravljački program uređaja je softver koji govori računalu kako da hardverski uređaj ispravno radi. Iako je računalo prepoznalo bežični uređaj, možda nema upravljačke programe koji prikladno rade. Tada ćete morati pronaći druge upravljačke programe za bežični uređaj koji rade. Isprobajte neke od mogućnosti u nastavku:

Provjerite je li bežični uređaj na popisu podržanih uređaja.

Većina Linux distribucija sadrži popis bežičnih uređaja za koje imaju podršku. Ponekad ti popisi pružaju dodatne informacije o tome kako natjerati upravljačke programe za određene uređaje da rade ispravno. Idite na popis za svoju distribuciju (primjerice, Ubuntu, Arch, Fedora ili openSUSE) i provjerite jesu li na popisu vaš proizvođač i model bežičnog uređaja. Možda ćete moći koristiti neke od tamošnjih informacija kako bi pokrenuli bežične upravljačke programe.

Potražite vlasničke (binarne) upravljačke programe.

Mnoge Linux distribucije dolaze samo s upravljačkim programima uređaja koji su slobodni i otvorenog kôda. Zato što ne mogu distribuirati vlasničke upravljačke programe zatvorenog kôda. Ako je odgovarajući upravljački program za vaš bežični uređaj dostupan samo u neslobodnoj ili “samo binarnoj” inačici, možda neće biti instaliran po zadanome. U tome slučaju, posjetite web stranicu proizvođača bežičnog uređaja kako bi vidjeli imaju li upravljačke programe za Linux.

Pojedine Linux distribucije imaju alat koji umjesto vas može preuzeti vlasničke upravljačke programe. Ako ga vaša distribucija ima, pokrenite ga kako bi vidjeli može li pronaći bilo koji bežični upravljački program umjesto vas.

Koristite Windows upravljačke programe za bežični uređaj.

Općenito, ne možete koristiti upravljački program uređaja dizajniran za jedan operativni sustav (poput Windowsa) na drugom operativnom sustavu (poput Linuxa). Zato što imaju različite načine rukovanja uređajima. Za bežične uređaje, ipak, možete instalirati sloj kompatibilnosti pod nazivom NDISwrapper koji vam omogućuje korištenje pojedinih Windows bežičnih upravljačkih programa na Linuxu. Ovo je korisno jer bežični uređaji gotovo uvijek imaju Windows upravljačke programe dostupne, dok Linux upravljački programi ponekad nisu dostupni. Više o korištenju NDISwrappera možete saznati ovdje. Zapamtite da se svi bežični upravljački programi ne mogu koristiti putem NDISwrappera.

Ako nijedna od ovih mogućnosti ne radi, možda ćete htjeti isprobati drugi bežični uređaj kako bi vidjeli radi li na Linuxu. USB bežični uređaji često su prilično jeftini i mogu se priključiti na bilo koje računalo. Ipak, trebali biste provjeriti je li uređaj kompatibilan s vašom Linux distribucijom prije nego što ga kupite.