Tiffany Antopolski
tiffany.antopolski@gmail.com
GNOME құжаттама жобасы
gnome-doc-list@gnome.org

This work is licensed under a Creative Commons Attribution-ShareAlike 3.0 Unported License.

Маңызды файлдарыңыздың қауіпсіздігін қамтасу ету үшін оларды қаншалықты жиі архивтеу керектігін біліңіз.

# Архивтеу жиілігі

Архивтеудің қаншалықты жиі жасалатыны архивтелетін деректер түріне байланысты болады. Мысалы, егер сіз серверлеріңізде маңызды деректер сақталған желілік ортаны басқарып отырсаңыз, тіпті күнделікті түнгі архивтеу де жеткіліксіз болуы мүмкін.

Екінші жағынан, егер сіз үй компьютеріндегі деректерді архивтейтін болсаңыз, сағат сайынғы архивтеу қажет болмауы мүмкін. Архивтеу кестесін жоспарлағанда келесі тармақтарды ескеру пайдалы болуы мүмкін:

Компьютерде өткізетін уақыт мөлшері.

Компьютердегі деректердің қаншалықты жиі және қаншалықты өзгеретіні.

Егер сіз архивтегіңіз келетін деректердің басымдылығы төмен болса немесе музыка, электрондық пошта және отбасылық фотосуреттер сияқты аз өзгертілетін болса, онда апта сайынғы немесе тіпті ай сайынғы архивтеу жеткілікті болуы мүмкін. Дегенмен, егер сіз салықтық тексеру кезінде болсаңыз, жиірек архивтеу қажет болуы мүмкін.

Жалпы ереже бойынша, архивтеулер арасындағы уақыт мөлшері жоғалған жұмысты қайта орындауға жұмсайтын уақытыңыздан аспауы керек. Мысалы, егер жоғалған құжаттарды бір апта бойы қайта жазу сіз үшін тым ұзақ болса, онда кем дегенде аптасына бір рет архивтеуіңіз керек.