GNOMEs dokumentationsprojekt
gnome-doc-list@gnome.org
Michael Hill
mdhillca@gmail.com

This work is licensed under a Creative Commons Attribution-ShareAlike 3.0 Unported License.

Fejlsøg mediekortlæsere.
scootergrisen
2015-2016, 2019-2021
Alan Mortensen
2023

# Problemer med mediekortlæser

Mange computere indeholder læsere til SD, MMC, SM, MS, CF og andre lagringsmediekort. Disse bør automatisk detekteres og monteres. Her er nogle fejlfindingstrin, hvis de ikke gør det:

Sørg for, at kortet er sat korrekt i. Mange kort ser ud som om, de er på hovedet, når de er indsat korrekt. Sørg også for, at kortet sidder godt fast i åbningen; nogle kort, især CF, skal presses lidt for at indsættes korrekt. (Pas på ikke at skubbe for hårdt! Hvis du støder på noget hårdt, må du ikke tvinge det.)

Åbn Filer fra Aktivitetsoversigten. Vises det indsatte kort i venstre sidebjælke? Nogle gange vises kortet på denne liste, men er ikke monteret; klik på det én gang for at montere det. (Hvis sidepanelet ikke er synlig, skal du trykke på F9 eller klikke på Filer i toppanelet og vælge Sidepanelet gui>.)

Vises kortet ikke i sidebjælken, skal du trykke på Ctrl L og derefter skrive computer:/// og trykke på Enter. Hvis din kortlæser er korrekt konfigureret, vises læseren som et drev, når der ikke er et kort til stede, og selve kortet, når kortet er blevet monteret.

Ser du kortlæseren, men ikke kortet, kan problemet være med selve kortet. Prøv et andet kort, eller tjek kortet på en anden læser, hvis det er muligt.

Hvis der ikke vises noget kort eller drev, når du gennemser Computer-placeringen, er det muligt, at din kortlæser ikke virker med Linux på grund af driverproblemer. Hvis din kortlæser er intern (inde i computeren i stedet for at sidde udenfor), er dette mere sandsynligt. Den bedste løsning er at tilslutte din enhed (kamera, mobiltelefon osv.) direkte til en USB-port på computeren. Eksterne USB-kortlæsere er også tilgængelige, og de er langt bedre understøttet af Linux.