Phil Bull
philbull@gmail.com
Jim Campbell
jcampbell@gnome.org
Jana Svarova
jana.svarova@gmail.com 2013

This work is licensed under a Creative Commons Attribution-ShareAlike 3.0 Unported License.

Annullér et afventende udskriftsjob og fjern det fra køen.
scootergrisen
2015-2016, 2019-2021
Alan Mortensen
2023

# Annullér, sæt på pause eller genoptag et udskriftsjob

Du kan annullere et ventende udskriftsjob og fjerne det fra køen under printerindstillingerne.

# Annullér et udskriftsjob

Hvis du ved et uheld er begyndt at udskrive et dokument, kan du annullere udskrivningen, så du ikke spilder blæk eller papir.

## Annullér et udskriftsjob:

Åbn Aktivitetsoversigten og begynd at skrive Printere.

Klik på Printere for at åbne panelet.

Klik på knappen ved siden af printeren, hvilket vil vise antallet af opgaver.

Annullér udskriftsjobbet ved at klikke på stopknappen.

Annulleres udskriftsjobbet ikke, som du forventede, kan du prøve at holde annullér-knappen på din printer inde.

Som en sidste udvej, især hvis du har et stort udskriftsjob med mange sider, der ikke vil annullere, kan du fjerne papiret fra printerens papirbakke. Printeren vil opdage, at der ikke er noget papir og stoppe med at udskrive. Du kan derefter prøve at annullere udskriftsjobbet igen eller prøve at slukke og tænde for printeren igen.

Pas dog på, at du ikke beskadiger printeren, når du fjerner papiret. Hvis du skulle trække hårdt i papiret for at fjerne det, bør du nok bare lade det være, hvor det er.

# Sæt et udskriftsjob på pause og genoptag det

Hvis du vil sætte et udskriftsjob på pause eller genoptage det, kan du gøre det ved at gå til jobdialogen i printerindstillingerne og klikke på den relevante knap.

Åbn Aktivitetsoversigten og begynd at skrive Printere.

Klik på Printere for at åbne panelet.

Klik på knappen ved siden af printeren, hvilket vil vise antallet af opgaver.

Sæt udskriftopgaven på pause eller frigiv den ved at klikke på den tilhørende knap.