Projekt GNOME dokumentacije
gnome-doc-list@gnome.org
Tiffany Antopolski
tiffany.antopolski@gmail.com
Michael Hill
mdhillca@gmail.com

This work is licensed under a Creative Commons Attribution-ShareAlike 3.0 Unported License.

Sigurnosno kopirajte sve što si ne možete priuštiti da izgubite ako nešto krene po krivu.

# Što sigurnosno kopirati

Prioritet bi trebao biti sigurnosno kopiranje najbitnijih datoteka, kao i onih koje je teško ponovno stvoriti. Primjerice, odabrane od najbitnijih do manje bitnih:

# Osobne datoteke

To može uključivati dokumente, proračunske tablice, e-poštu, kalendarske događaje, financijske podatke, obiteljske fotografije ili bilo koje druge osobne datoteke koje biste smatrali nezamjenjivima.

# Osobne postavke

To uključuje promjene koje ste možda napravili na bojama, pozadinama, razlučivosti zaslona i postavkama miša na vašoj radnoj površini. Ovo isto uključuje postavke aplikacija, poput postavki za LibreOffice, vaš glazbeni reproduktor i vaš klijent e-pošte. Oni su zamjenjivi, ali može potrajati njihovo ponovno stvaranje.

# Postavke sustava

Većina ljudi nikada ne mijenja postavke sustava koje su stvorene tijekom instalacije. Ako iz nekog razloga ipak prilagodite postavke sustava ili ako računalo koristite kao poslužitelj, tada ćete možda poželjeti napraviti sigurnosnu kopiju tih postavki.

# Instalirani softver

Softver koji koristite uobičajeno se može vrlo brzo obnoviti nakon ozbiljnog problema s računalom ponovnom instalacijom.

Općenito, htjet ćete stvoriti sigurnosnu kopiju datoteka koje su nezamjenjive i datoteka kojima treba mnogo vremena za zamjenu bez sigurnosne kopije. S druge strane, ako je stvari lako zamijeniti, možda nećete htjeti zauzeti prostor na disku stvaranjem njihovih sigurnosnih kopija.