GNOMEs dokumentationsprojekt
gnome-doc-list@gnome.org
Ekaterina Gerasimova
kittykat3756@gmail.com
Michael Hill
mdhillca@gmail.com

This work is licensed under a Creative Commons Attribution-ShareAlike 3.0 Unported License.

Du har måske ikke de rette codecs installeret, eller dvd'en er en forkert region.
scootergrisen
2015-2016, 2019-2021
Alan Mortensen
2023

# Hvorfor afspilles dvd'er ikke?

Hvis du indsætter en dvd i din computer, og den ikke afspilles, har du muligvis ikke de rigtige dvd-codecs installeret, eller dvd'en kan være fra en anden region.

# Installér de korrekte codecs til afspilning af dvd

For at kunne afspille dvd'er skal du have de rigtige codecs installeret. En codec er et stykke software, der gør det muligt for programmer at læse et video- eller lydformat. Hvis dit program til visning af film ikke finder de rigtige codecs, kan det tilbyde at installere dem for dig. Hvis ikke, bliver du nødt til at installere codecs manuelt. Spørg om hjælp til, hvordan du gør dette, for eksempel på din Linux-distributions supportfora.

Dvd'er er også kopibeskyttede ved hjælp af et system kaldet CSS. Dette forhindrer dig i at kopiere dvd'er, men det forhindrer dig også i at afspille dem, medmindre du har ekstra software til at håndtere kopibeskyttelsen. Denne software er tilgængelig i en række Linux-distributioner, men kan ikke lovligt bruges i alle lande. Kontakt din Linux-distribution for mere information.

# Tjek dvd-regionen

Dvd'er har en regionskode, som fortæller dig, i hvilken region de må afspilles. Hvis regionen for din computers dvd-afspiller ikke matcher området for den dvd, du forsøger at afspille, vil du ikke være i stand til at afspille dvd'en. Har du for eksempel en dvd-afspiller fra Region 1, vil du kun få lov til at afspille dvd'er fra Nordamerika.

Det er ofte muligt at ændre den region, der bruges af din dvd-afspiller, men det kan kun gøres et par gange, før den låser sig fast i én region permanent. For at ændre dvd-regionen på din computers dvd-afspiller skal du bruge regionset.

Du kan finde mere information om dvd'ers regionskoder på Wikipedia.