Phil Bull
philbull@gmail.com
Michael Hill
mdhillca@gmail.com
David King
amigadave@amigadave.com

This work is licensed under a Creative Commons Attribution-ShareAlike 3.0 Unported License.

Adapter je možda isključen ili možda nema upravljačke programe, ili je Bluetooth onemogućen ili blokiran.

# Nemogućnost povezivanja Bluetooth uređaja

Postoje brojni razlozi zašto se ne možete povezati s Bluetooth uređajem, poput telefona ili slušalica.

# Povezivanje je blokirano ili nije pouzdano

Pojedini Bluetooth uređaji blokiraju povezivanje po zadanome, ili zahtijevaju promjenu postavke kako bi se omogućilo uspostavljanje povezivanja. Provjerite je li vaš uređaj postavljen da dopušta povezivanje.

# Bluetooth hardver nije prepoznat

Bluetooth adapter ili uređaj računalo možda nije prepoznalo. To može biti zato što upravljački programi adaptera nisu instalirani. Pojedini Bluetooth adapteri nisu podržani na Linuxu, stoga možda nećete moći nabaviti odgovarajuće upravljačke programe za njih. U tome slučaju vjerojatno ćete morati nabaviti drugi Bluetooth adapter.

# Adapter nije uključen

Provjerite je li vaš Bluetooth adapter uključen. Otvorite Bluetooth panel i provjerite je li onemogućen.

# Povezivanje Bluetooth uređaja je isključeno

Provjerite je li Bluetooth uključen na uređaju s kojim se pokušavate povezati i je li otkrivljiv ili vidljiv. Primjerice, ako se pokušavate povezati s telefonom, provjerite da nije uključen način rada u zrakoplovu.

# Nema Bluetooth adaptera u računalu

Mnoga računala nemaju Bluetooth adaptere. Možete kupiti adapter ako želite koristiti Bluetooth.