Petr Kovar
pknbe@volny.cz 2014

This work is licensed under a Creative Commons Attribution-ShareAlike 3.0 Unported License.

MIME vrste se koriste za identifikaciju formata datoteke.

# Što su MIME vrste?

U GNOMU, MIME (Višenamjensko proširenje internetske pošte) vrste koriste se za identifikaciju formata datoteke. GNOME radna površina koristi MIME vrste za:

Određivanje koja aplikacija treba otvoriti određeni format datoteke po zadanome.

Registraciju drugih aplikacija koje isto mogu otvoriti određeni format datoteke.

Upis izraza koji opisuje vrstu datoteke, primjerice, u dijalogu svojstava datoteke aplikacije Datoteke.

Određivanje ikone koja predstavlja određeni format datoteke, primjerice, u dijalogu svojstava datoteke aplikacije Datoteke.

Nazivi MIME vrsta slijede zadani format:

    media-type/subtype-identifier

image/jpeg je primjer MIME vrste gdje je image vrsta medija, a jpeg identifikator podvrste.

GNOME slijedi freedesktop.org Shared MIME Info specifikaciju kako bi odredio:

Lokacije cijelog sustava i specifičnog korisnika za pohranu svih datoteka specifikacije MIME vrste.

Kako registrirati MIME vrstu tako da okruženje radne površine zna koje se aplikacije mogu koristiti za otvaranje određenog formata datoteke.

Kako korisnik može promijeniti koje aplikacije trebaju otvarati koje formate datoteka.

# Što je MIME baza podataka?

MIME baza podataka je zbirka svih specifikacijskih datoteka MIME vrste koje GNOME koristi za pohranjivanje informacija o poznatim MIME vrstama.

Najbitniji dio MIME baze podataka sa stajališta administratora sustava je /usr/share/mime/packages/ direktorij gdje su pohranjene datoteke povezane s MIME vrstom koje navode informacije o poznatim MIME vrstama. Jedan primjer takve datoteke je /usr/share/mime/packages/freedesktop.org.xml, koja specificira informacije o standardnim MIME vrstama dostupnim na sustavu po zadanome. Tu datoteku osigurava paket shared-mime-info.

# Saznajte više informacija

Za opširnije informacije koje opisuju sustav MIME vrste, pogledajte freedesktop.org Shared MIME Info specification koja se nalazi na web stranici freedesktop.org:

http://www.freedesktop.org/wiki/Specifications/shared-mime-info-spec/