GNOMEs dokumentationsprojekt
gnome-doc-list@gnome.org
Understøttelse af filformatet er måske ikke installeret eller sagnene kan være “kopibeskyttet”.

This work is licensed under a Creative Commons Attribution-ShareAlike 3.0 Unported License.

scootergrisen
2015-2016, 2019-2021
Alan Mortensen
2023

# Jeg kan ikke afspille de sange, jeg har købt fra en online musikbutik

Hvis du hentede noget musik fra en onlinebutik, kan du opleve, at det ikke kan afspilles på din computer, især hvis du har købt det på en Windows- eller Mac OS-computer og derefter kopieret det over.

Det kan skyldes, at musikken er i et format, der ikke genkendes af din computer. For at kunne afspille en sang skal du have understøttelse af de rigtige lydformater installeret. Hvis du for eksempel vil afspille MP3-filer, skal du have MP3-understøttelse installeret. Hvis du ikke har understøttelse af et givet lydformat, bør du se en besked, der fortæller dig det, når du prøver at afspille en sang. Meddelelsen skal også indeholde instruktioner til, hvordan du installerer understøttelse af det format, så du kan afspille det.

Hvis du har installeret understøttelse af sangens lydformat, men stadig ikke kan afspille den, er sangen muligvis kopibeskyttet (også kendt som værende DRM-begrænset). DRM er en måde at begrænse, hvem der kan afspille en sang, og på hvilke enheder de kan afspille den. Firmaet, der solgte sangen til dig, har kontrol over dette, ikke dig. Hvis en musikfil har DRM-begrænsninger, vil du sandsynligvis ikke være i stand til at afspille den. Du har generelt brug for speciel software fra leverandøren for at afspille DRM-begrænsede filer, men denne software er ofte ikke understøttet på Linux.

Du kan læse mere om DRM (Digital Rights Management) hos Electronic Frontier Foundation.