Miten ja missä voi ilmoittaa näihin ohjeisiin liittyvistä ongelmista.
Tiffany Antopolski
tiffany@antopolski.com
Petr Kovar
pknbe@volny.cz

This work is licensed under a Creative Commons Attribution-ShareAlike 3.0 Unported License.

Timo Jyrinki
timo.jyrinki@iki.fi 2012.
Jiri Grönroos
jiri.gronroos+l10n@iki.fi 2012-2026.

# Osallistu tämän ohjeen kehittämiseen

# Ilmoita ongelma

Tämän ohjeen on tehnyt vapaaehtoinen yhteisö. Voit auttaa parantamaan sitä. Jos huomaat jonkin ongelmakohdan ohjesivuilla (kuten kirjoitus- ja käännösvirheet, virheelliset ohjeet tai puuttuvat osa-alueet), ilmoita ongelmasta. Ongelmista ilmoitetaan seurantajärjestelmään.

Sinun tulee rekisteröityä, jotta voit ilmoittaa ongelmasta ja vastaanottaa sen tilatietopäivitykset sähköpostitse. Jos sinulla ei jo ole tiliä, napsauta Sign in / Register -painiketta luodaksesi tilin.

Kun sinulla on tili ja olet kirjautunut sisään, siirry dokumentaation ongelmien seurantajärjestelmään ja napsauta New issue. Ennen kuin ilmoitat ongelmasta, selaa jo aiemmin ilmoitettuja ongelmia. Kenties kohtaamastasi ongelmasta on jo ilmoitettu.

Ennen kuin ilmoitat ongelmasta, valitse soveltuva tunniste Labels-valikosta. Jos ilmoitat tähän ohjeeseen liittyvästä ongelmasta, valitse tunnisteeksi gnome-help. Jos et ole varma mitä komponenttia ongelmasi koskee, älä valitse mitään.

Jos haluat pyytää ohjeesta puuttuvaa osa-aluetta käsiteltäväksi, valitse Feature. Täytä Title- ja Description-osiot ja napsauta Submit issue.

Ilmoittamallesi ongelmalle annetaan oma ID-tunnistenumero, ja sen tilatietoa päivitetään kun ongelmaa käsitellään. Kiitos kun autoit tekemään Gnomen ohjeesta aiempaa paremman!

# Ota yhteyttä

Ole yhteydessä muihin Gnomen dokumentoijiin Matrix-huoneessa #docs:gnome.org. Lisätietoja Matrix-tuen sivulla. Jos suosit mieluummin IRC:tä, tarjolla on kanava #gnome-docs Gnomen IRC-palvelimella. Näissä huoneissa ja kanavilla olevat ihmiset ovat ympäri maailmaa eri aikavyöhykkeiltä, joten vastauksen saamisessa voi kestää hetken.

Vaihtoehtoisesti voit olla yhteydessä dokumentaatiotiimiin Gnomen Discoursen kautta.

Wiki-sivumme sisältää hyödyllistä tietoa, miten voit liittyä ja osallistua.