Phil Bull
philbull@gmail.com
Michael Hill
mdhillca@gmail.com
Det kan være nødvendigt at indtaste netværksindstillinger, hvis de ikke tildeles automatisk.

This work is licensed under a Creative Commons Attribution-ShareAlike 3.0 Unported License.

scootergrisen
2015-2016, 2019-2021
Alan Mortensen
2023

# Manuel opsætning af netværksindstillinger

Hvis dit netværk ikke automatisk tildeler netværksindstillinger til din computer, skal du muligvis selv indtaste indstillingerne manuelt. Dette emne forudsætter, at du allerede kender de korrekte indstillinger, der skal bruges. Hvis ikke, skal du muligvis spørge din netværksadministrator eller se på indstillingerne for din router eller netværksswitch.

# Manuel opsætning af dine netværksindstillinger:

Åbn Aktivitetsoversigten og begynd at skrive Indstillinger.

Klik på Indstillinger.

Hvis du er forbundet til netværket med et kabel, skal du klikke på Netværk. Ellers skal du klikke på Wi-fi.

Sørg for, at dit trådløse kort er tændt, eller at et netværkskabel er sat i.

Klik på knappen indstillinger.

For en Wi-fi-forbindelse vil knappen indstillinger være placeret ved siden af det aktive netværk.

Vælg fanebladet IPv4 eller IPv6 og skift Metode til Manuel.

Indtast IP-adressen og Gateway'en samt den relevante Netmaske.

I sektionen DNS skal du slå Automatisk-kontakten fra. Indtast IP-adressen på den DNS-server, du vil bruge. Indtast yderligere DNS-serveradresser ved hjælp af +-knappen.

I sektionen Ruter skal du slå kontakten Automatisk fra. Indtast Adresse, Netmaske, Gateway og Metrik for en rute, du vil bruge. Indtast yderligere ruter ved hjælp af +-knappen.

Klik på Anvend. Hvis du ikke er forbundet til netværket, skal du åbne systemmenuen fra højre side af toppanelet og oprette forbindelse. Test netværksindstillingerne ved at prøve for eksempel at besøge et websted eller se på delte filer på netværket.