GNOMEs dokumentationsprojekt
gnome-doc-list@gnome.org
Phil Bull
philbull@gmail.com
Ekaterina Gerasimova
kittykat3756@gmail.com
Michael Hill
mdhillca@gmail.com

This work is licensed under a Creative Commons Attribution-ShareAlike 3.0 Unported License.

Tips til at reducere din computers strømforbrug.
scootergrisen
2015-2016, 2019-2021
Alan Mortensen
2023

# Brug mindre strøm og forbedr batteriets levetid

Computere kan bruge meget strøm. Ved at bruge nogle enkle energibesparende strategier kan du reducere din energiregning og hjælpe miljøet.

# Generelle tips

Sæt din computer i hviletilstand, når du ikke bruger den. Det reducerer betydeligt mængden af strøm, den bruger, og den kan vækkes meget hurtigt.

Sluk computeren, når du ikke skal bruge den i længere perioder. Nogle mennesker er bekymret for, om en regelmæssig slukning af en computer kan få den til at blive slidt hurtigere, men det er ikke tilfældet.

Brug panelet Strøm i Indstillinger til at ændre dine strømindstillinger. Der er en række muligheder, der kan hjælpe dig med at spare strøm: Du kan automatisk gøre skærmen sort efter et vist tidsrum, aktivere Automatisk Strømsparetilstand, når batteriet er ved at være tømt, og få computeren til automatisk at gå i hviletilstand, hvis du ikke har brugt den i et vist tidsrum.

Sænk skærmens lysstyrke.

Sluk for eksterne enheder (såsom printere og skannere), når de ikke er i brug.

# Bærbare computere, netbooks og andre enheder med batterier

Sænk skærmens lysstyrke. Strøm til skærmen udgør en stor del af en bærbars strømforbrug.

De fleste bærbare har knapper på tastaturet (eller en tastaturgenvej) til at sænke lysstyrken med.

Har du ikke brug for en internetforbindelse i et stykke tid, så sluk for det trådløse kort eller Bluetooth-kortet. Disse enheder fungerer ved at udsende radiobølger, hvilket bruger en del strøm.

Nogle computere har en fysisk kontakt, som kan bruges til at slukke for den, mens andre har en tastaturgenvej, som du kan bruge i stedet. Du kan tænde den igen, når du har brug for den.

# Flere avancerede tips

Reducér antallet af opgaver, der kører i baggrunden. Computere bruger mere strøm, når de har mere at lave.

De fleste af dine kørende programmer gør meget lidt, når du ikke aktivt bruger dem. Programmer, der ofte henter data fra internettet eller afspiller musik eller film, kan dog påvirke dit strømforbrug.