GNOMEs dokumentationsprojekt
gnome-doc-list@gnome.org
Ekaterina Gerasimova
kittykat3756@gmail.com
Petr Kovar
pknbe@volny.cz

This work is licensed under a Creative Commons Attribution-ShareAlike 3.0 Unported License.

Bærbare computere sover for at spare på strømmen, når du lukker låget.
scootergrisen
2015-2016, 2019-2021
Alan Mortensen
2023

# Hvorfor slukker min computer, når jeg lukker låget?

Når du lukker låget på din bærbare computer, vil din computer gå i hviletilstand for at spare strøm. Det betyder, at computeren faktisk ikke er slukket; den er bare gået i dvale. Du kan vække den ved at åbne låget. Hvis det ikke vækker den, kan du prøve at klikke med musen eller trykke på en tast. Hvis det stadig ikke virker, skal du trykke på tænd/sluk-knappen.

Nogle computere er ikke i stand til korrekt at gå i hviletilstand, normalt fordi deres hardware ikke understøttes fuldstændigt af styresystemet (f.eks. er Linux-driverne ufuldstændige). I dette tilfælde kan du opleve, at du ikke er i stand til at vække din computer, efter du har lukket låget. Du kan prøve at fikse problemet med hviletilstand, eller du kan forhindre computeren i at forsøge at gå i hviletilstand, når du lukker låget.

# Forhindr computeren i at gå i hviletilstand, når låget lukkes

Disse instruktioner virker kun, hvis du bruger systemd. Tjek din distribution for mere information.

Du skal have installeret Tilpasninger på din computer for at ændre denne indstilling.

Installér Tilpasninger

Hvis du ikke ønsker, at computeren skal gå i hviletilstand, når du lukker låget, kan du ændre indstillingen for den opførsel.

Vær meget forsigtig, hvis du ændrer denne indstilling. Nogle bærbare kan overophedes, hvis de efterlades kørende med låget lukket, især hvis de er på et dårligt ventileret sted som en rygsæk.

Åbn Aktivitetsoversigten og begynd at skrive Tilpasninger.

Klik på Tilpasninger for at åbne programmet.

Vælg fanebladet Generelt.

Sluk for Sæt i hviletilstand, når låget lukkes på den bærbare.

Luk vinduet Tilpasninger.