Projekt GNOME dokumentacije
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com

This work is licensed under a Creative Commons Attribution-ShareAlike 3.0 Unported License.

Pokretanje aplikacija iz Aktivnosti pregleda.

# Pokretanje aplikacija

Pomaknite svoj pokazivač miša u Aktivnosti kut gore lijevo u traci na zaslonu kako bi se prikazao Aktivnosti pregled. Ovdje možete potražiti sve svoje aplikacije. Pregled možete otvoriti i pritiskom na Super tipku.

Aplikacije možete pokrenuti iz izbornika Aplikacija gore lijevo na zaslonu, ili možete koristiti Aktivnosti pregled pritiskom na Super tipku.

Postoji nekoliko načina otvaranja aplikacija iz Aktivnosti pregleda:

Započnite upisivati naziv aplikacije — pretraživanje započinje trenutačno. (Ako se to ne dogodi, kliknite u traku pretrage na vrhu zaslona i započnite upisivanje.) Ako ne znate točan naziv aplikacije, pokušajte upisati što sličniji naziv. Kliknite na ikonu aplikacije kako bi ju pokrenuli.

Određene aplikacije imaju ikone u pokretaču, u okomitoj traci na dnu Aktivnosti pregleda. Kliknite na željenu ikonu kako bi pokrenuli aplikaciju.

Ako imate aplikacije koje često koristite, možete ih dodati u pokretač.

Kliknite na tipku mreže (koja sadrži devet točaka) u pokretaču. Vidjet ćete prvu stranicu svih instaliranih aplikacija. Kako bi vidjeli više aplikacija, pritisnite točke na dnu iznad pokretača, zatim kliknite na aplikaciju kako bi ju pokrenuli.

Možete pokrenuti aplikaciju u zasebnom radnom prostoru dovlačenjem ikone aplikacije iz pokretača i ispuštanjem u jedan od radnih prostora. Aplikacija će se otvoriti u odabranom radnom prostoru.

Možete pokrenuti aplikaciju u novom radnom prostoru povlačenjem ikone aplikacije na prazni radni prostor, ili na mali prostor između dva radna prostora.

# Brzo pokretanje naredbi

Još jedan način pokretanja aplikacija je da pritisnete Alt F2 tipke, upišete naziv u naredbeni redak, i pritisnete Enter tipku.

Primjerice, kako bi pokrenuli Rhythmbox, pritisnite Alt F2 i upišite ‘rhythmbox’ (bez navodnika). Naziv aplikacije je naredba za pokretanje programa.

Koristite tipke strelica za brži pristup prijašnjim naredbama.