Gnomen dokumentointiprojekti
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com

This work is licensed under a Creative Commons Attribution-ShareAlike 3.0 Unported License.

Käynnistä sovelluksia Toiminnot-yleisnäkymästä.
Timo Jyrinki
timo.jyrinki@iki.fi 2012.
Jiri Grönroos
jiri.gronroos+l10n@iki.fi 2012-2026.

# Käynnistä sovelluksia

Siirrä hiiren osoitin näytön vasemmassa laidassa olevaan Toiminnot-kulmaan nähdäksesi Toiminnot-yleisnäkymän. Täältä löydät kaikki sovelluksesi. Voit avata yleisnäkymän myös painamalla Super-näppäintä.

You can start applications from the Applications menu at the top left of the screen, or you can use the Activities overview by pressing the Super key.

Kun olet Toiminnot-yleisnäkymässä, voit avata sovelluksen monilla eri tavoilla:

Kirjoita sovelluksen nimi — haku alkaa välittömästi. Jos näin ei jostain syystä tapahdu, varmista että syöte on kohdistettu hakukenttään. Jos et tiedä sovelluksen tarkkaa nimeä, voit kirjoittaa jotain sovellukseen liittyvää. Napsauta sovelluksen kuvaketta avataksesi kyseinen sovellus.

Joidenkin sovellusten kuvakkeet näkyvät telakassa, Toiminnot-yleisnäkymässä näytön alalaidassa olevalla alueella. Napsauta haluamaasi kuvaketta käynnistääksesi vastaavan sovelluksen.

Jos käytät joitain sovelluksia usein, voit lisätä niiden kuvakkeet telakkaan.

Napsauta telakassa olevaa ruudukkopainiketta (yhdeksän pistettä). Näet ensimmäisen sivun kaikista asennetuista sovelluksista. Jos haluat nähdä enemmän sovelluksia, napsauta telakan yläpuolella näkyviä pisteitä. Napsauta haluamasi sovelluksen kuvaketta käynnistääksesi sen.

Voit käynnistää sovelluksen toiseen työtilaan vetämällä sovelluksen kuvakkeen telakasta työtilaan. Sovellus avautuu työtilassa, johon vedit ja pudotit kuvakkeen.

Voit avata sovelluksen uudessa työtilassa vetämällä sovelluksen kuvakkeen tyhjään työtilaan, tai kahden työtilan välillä näkyvään pieneen rakoon.

# Komennon suorittaminen nopeasti

Yksi tapa käynnistää sovellus on painaa Alt F2, kirjoittaa komennon nimi, ja sitten painaa Enter.

Jos haluat avata esimerkiksi Firefoxin, paina Alt F2 ja kirjoita "firefox" (ilman lainausmerkkejä). Yleensä sovelluksen nimi on sama kuin sen käynnistävä komento.

Käytä nuolinäppäimiä käyttääksesi aiemmin suoritettuja komentoja.