Jim Campbell
jwcampbell@gmail.com
Phil Bull
philbull@gmail.com
Možda imate slab signal, ili vam mreža ne dopušta pravilno povezivanje.

This work is licensed under a Creative Commons Attribution-ShareAlike 3.0 Unported License.

# Zašto moja bežična mreža stalno prekida povezivanje?

Možda ćete otkriti da se prekinulo povezivanje s bežičnom mrežom iako ste htjeli ostati povezani. Vaše računalo će se uobičajeno pokušati ponovno povezati s mrežom (u ikoni mreže na gornjoj traci prikazat će se tri točke pri pokušaju ponovnog povezivanja), što može biti iritantno, pogotovo ako želite u to vrijeme koristiti internet.

# Slab bežični signal

Uobičajeni razlog prekidanja povezivanja s bežičnom mrežom je slab signal. Bežične mreže imaju ograničen domet, stoga ako ste predaleko od bežične bazne stanice možda nećete moći dobiti dovoljno jak signal za održavanje povezivanja. Zidovi i drugi objekti između vas i bazne stanice isto mogu oslabiti signal.

Mrežna ikona na gornjoj traci prikazuje jačinu vašeg signala. Ako je signal slab, pokušajte se približiti bežičnoj baznoj stanici.

# Mrežno povezivanje nije pravilno uspostavljeno

Ponekada, kada se povežete s bežičnom mrežom, isprva se može činiti kako ste se uspješno povezali, ali će se ubrzo nakon toga povezivanje prekinuti. To se uobičajeno događa jer se vaše računalo samo djelomično uspješno povezivalo s mrežom — uspjelo je uspostaviti povezivanje, ali iz nekog razloga nije moglo dovršiti povezivanje, stoga je prekinuto.

Mogući razlog tome je pogrešan upis lozinke za bežično povezivanje, ili vašem računalu nije bio dopušten pristup mreži (primjerice, jer mreža zahtijeva korisničko ime za prijavu).

# Nepouzdan bežični hardver/upravljački programi

Pojedini hardver bežične mreže može biti pomalo nepouzdan. Bežične mreže su komplicirane, stoga bežične kartice i bazne stanice povremeno naiđu na manje probleme i mogu prekinuti povezivanje. To može biti neugodno, ali se događa prilično redovito na mnogim uređajima. Ako ponekada dolazi do prekida bežičnog povezivanja, to može biti jedini razlog. Ako se to događa redovito, možda biste trebali razmisliti o nabavi nekog drugog hardvera.

# Opterećene bežične mreže

Bežične mreže na prometnim mjestima (primjerice, na sveučilištima i kafićima) često imaju mnogo računala koja se pokušavaju povezati na njih odjednom. Ponekad su te mreže previše zauzete i možda neće moći podnijeti sva računala koja se pokušavaju povezati, pa neka od njih prekinu povezivanje.