Projekt GNOME dokumentacije
gnome-doc-list@gnome.org
Michael Hill
mdhillca@gmail.com

This work is licensed under a Creative Commons Attribution-ShareAlike 3.0 Unported License.

Rješavanje problema s čitačima medijskih kartica.

# Problemi čitača medijskih kartica

Mnoga računala sadrže čitače za SD, MMC, SM, MS, CF i druge memorijske kartice. Oni bi se trebali automatski otkriti i montirati. U nastavku je nekoliko koraka za rješavanje problema ako je montiranje i otkrivanje neuspjelo:

Provjerite je li kartica ispravno umetnuta. Mnoge kartice izgledaju kao da su naopačke okrenute kada su ispravno umetnute. Još provjerite je li kartica čvrsto postavljena u utor; pojedine kartice, osobito CF kartice, zahtijevaju malu količinu sile za ispravno umetanje. (Pazite da ne gurate prejako! Ako naiđete na nešto čvrsto, nemojte dalje siliti.)

Otvorite Datoteke aplikaciju iz Aktivnosti pregleda. Prikazuje li se umetnuta kartica na lijevoj bočnoj traci? Ponekad se kartica pojavljuje na ovom popisu, ali nije montirana; kliknite jednom na karticu u popisu za montiranje. (Ako se bočna traka ne vidi , pritisnite tipku F9 ili kliknite na tipku izbornika u gornjem desnom kutu prozora i odaberite Prikaži bočnu traku.)

Ako se vaša kartica ne pojavi u bočnoj traci, pritisnite Ctrl L tipke, zatim upišite computer:/// i pritisnite Enter tipku. Ako je vaš čitač kartica ispravno podešen, čitač bi se trebao pojaviti kao uređaj kada nema umetnute kartice, a sama kartica se pojavi kada se montira.

Ako vidite čitač kartica, ali ne i karticu, problem je možda u samoj kartici. Pokušajte s drugom karticom ili provjerite karticu na drugom čitaču po mogućnosti.

Ako se u bočnoj traci ne prikazuju kartice ili uređaji, možda vaš čitač kartica ne radi na Linuxu zbog problema s upravljačkim programom. To je vjerojatno problem ako imate unutarnji čitač kartica (smješten je unutar računala umjesto van računala). Najbolje rješenje je izravno priključiti svoj uređaj (fotoaparat, mobilni telefon, itd.) u USB priključak na računalu. Dostupni su i vanjski USB čitači kartica, a Linux ih mnogo bolje podržava.