Kalibracija i karakterizacija su posve različite stvari.
Richard Hughes
richard@hughsie.com

This work is licensed under a Creative Commons Attribution-ShareAlike 3.0 Unported License.

# Koja je razlika između kalibracije i karakterizacije?

Mnogi ljudi su u početku zbunjeni oko razlike između kalibracije i karakterizacije. Kalibracija je postupak mijenjanja ponašanja boje uređaja. To se obično obavlja pomoću dva mehanizma:

Promjenom kontrola ili unutrašnjih postavki koje uređaj ima

Primjenom krivulje na njegove kanale boja

Ideja kalibracije je staviti uređaj u određeno stanje s obzirom na njegov odziv boja. Često se to koristi kao svakodnevno sredstvo za održavanje ponavljajućeg ponašanja. Uobičajeno kalibracija će se pohraniti u uređaj ili u specifične formate datoteka koje bilježe postavke uređaja ili kalibracijske krivulje po kanalu.

Karakterizacija (ili profiliranje) je bilježenje načina na koji uređaj prikazuje ili reagira na boju. Uobičajeno rezultat je pohranjen u ICC profilu uređaja. Takav profil sam po sebi ni na koji način ne mijenja boju. Omogućuje sustavu kao što je CMM (Modulu upravljanja bojom) ili aplikaciji koja prepoznaje boju mijenjanje boje u kombinaciji s drugim profilom uređaja. Samo poznavanjem karakteristika oba uređaja može se postići način prijenosa boje s prikaza jednog uređaja na drugi.

Zapamtite da će karakterizacija (profil) biti valjana za uređaj samo ako je u istom stanju kalibracije u kojem je bio kada je karakteriziran.

U slučaju profila prikaza postoji dodatna zabuna jer se često informacije o kalibraciji pohranjuju u profilu radi praktičnosti. Prema dogovoru, pohranjuje se u oznaku koja se naziva vcgt oznaka. Iako je pohranjena u profilu, niti jedan od uobičajenih ICC temeljenih alata ili aplikacija nije svjestan toga niti čini bilo što s njom. Stoga, alati i aplikacije za kalibraciju zaslona neće biti svjesni ili učiniti nešto s informacijama o ICC karakterizaciji (profilu).