Priložnici vikija Ubuntuove dokumentacije
Gnomov projekat dokumentacije
gnome-doc-list@gnome.org

This work is licensed under a Creative Commons Attribution-ShareAlike 3.0 Unported License.

Odredite i ispravite probleme sa bežičnim vezama.

# Rešavanje problema bežične mreže

Ovo je korak po korak vodič za rešavanje problema koji će vam pomoći da odredite i ispravite bežične probleme. Ako ne možete da se povežete na bežičnu mrežu iz nekih razloga, pokušajte da ispratite ova uputstva.

Nastavićemo sa sledećim koracima da bismo ostvarili povezivanje vašeg računara na internet:

Izvršavanje početne provere

Prikupljanje podataka o vašim komponentama

Proveravanje vaših komponenti

Pokušaj stvaranja veze sa vašim bežičnim usmerivačem

Izvršavanje provere vašeg modema i usmerivača

Da započnete, kliknite na vezu Sledeće gore desno na stranici. Ova veza, i druge kao ona na narednim stranicama, će vas provesti kroz sve korake u vodiču.

# Korišćenje linije naredbi

Neka od uputstava u ovom vodiču traže od vas da upisujete naredbe u liniji naredbi (Terminal). Možete da pronađete program Terminal u pregledu Aktivnosti.

Ako niste iskusni u korišćenju linije naredbi, ne brinite — ovaj vodič će vas voditi pri svakom koraku. Sve što treba da zapamtite je da su naredbe osetljive na veličinu slova (zato morate da ih upisujete tačno onako kako se ovde pojavljuju), i da pritisnete Unesi nakon upisivanja svake naredbe da je pokrenete.